**О Т Ч Е Т**

**ЗА ДЕЙНОСТТА НА НЧ „ИЗГРЕВ 1926 г. – БЕЛИ ОСЪМ”**

**ЗА 2022 ГОД**

Съгласно закона за Народните читалища и договор сключен с Община Троян всяко читалище до края на м. Март трябва да отчете своята дейност на общо събрание на членовете си.

На някои може да се стори познато , но тазгодишното отчетно събрание на НЧ „ Изгрев 1926 год.” с. Бели Осъм отново провеждаме в напрегната атмосфера на тревожност предизвикана както от вътрешно политическата обстановка вследствие на поредицата от избори, нестабилно управление и липса на актуален бюджет за 2023 год. , продължаваща криза в здравеопазването изострено международно положение и в навечерието на нови предсрочни парламентарни избори.

От друга страна със задоволство и удовлетворение отчитаме успешното завършване на дълго чакания ремонт на читалището на който ще отделим специално внимание.

През 2019 год след дългогодишни преписки с различни по състав областни администрации, срещи и разговори с представители на общинската администрация е финализиран процеса по възстановяване собствеността на сградата в която НЧ „Изгрев 1926 год” осъществява своята дейност. От държавна собственост тя е прехвърлена на публична общинска собственост През 2020 год успяхме да платим необходимата такса за придобиване размер на 326 лв и и с договор от 04.12.2020 год на читалището е учредено безвъзмездно право на ползване. на общински имот за нуждите на нашата дейност. С пълната подкрепа и помощта оказана от Община Троян стана възможно кандидатстването по проект „Красива България” за основен ремонт и реконструкция на сградата . Изработен е инвестиционен проект , одобрен с активната и настойчива подкрепа на г-жа Д.Михайлова.

-2-

През 2022 год год проекта е реализиран. Стойността на СМР е 194 109,37 лв като финансирането е 60/40 в полза на Общината.Ремонта е изпълнен от фирма „Саграда” ООД гр. Пловдив за времето м. Юли – м. Октомври и включва: цялостен ремонт на външната фасада със смяна на дограма, ремонт на северната и южната страна на покрива, цялостна реконструкция и подмяна на покрива на малкия салон, вътрешен ремонт на библиотеката, книгохранилището, малкия салон и коридора, нова ел. инсталация в зрителския салон и на сцената,ремонт на западната стена на сцената, нови тротоари и др. по-дребни ремонтни дейности. Предстои подмяна на предните завеси / има осигурени средства/ и цялостно почистване на салона.

ЧИТАЛИЩНА ДЕЙНОСТ

Малко са мероприятията и инициативите , които сме реализирали през 2022 год. имайки в предвид , че в началото на годината все още имаше ограничения, а през лятото 4 м. продължи ремонта на читалището. Все пак да споменем изявите ни:

За 1-ви март Баба Марта отново зарадва всички с мартенички и пожелание за здраве и щастие. За 3-ти Март Националния празник отдадохме почит на загиналите за свободата и независимостта на България а на 2-ри Юни Деня на Ботев отново заедно с кметството поднесохме венци и цветя на паметника на Стоян Българенчето и взехме участие и в тържествата посветени на този ден ,

Направихме и Лазаров ден –най-хубавия пролетен празник.А малките лазарки- весели щастливи със своите пъстри премени, с много цветя с много вълнение донесоха радост и настроение на всички.По покана на МИГ взехме участие с представяне на традиционни пролетни храни на Цветница в с. Орешак.

-3-

.Отбелязвам и провеждането на летния празник Петров ден, масовото участие на самодейците от нашето читалище в празника на сливата в гр. Троян, участието на вокалната група в празника на минералната вода в с. Шипково.Да не забравим и Дядо Коледа и за втори път организирания конкурс за най-атрактивна външна коледна украса.

БИБЛИОТЕЧНА ДЕЙНОСТ

През 2022 год . библиотеката се обогати с нови книги от проведената дарителска кампания.Имаме питания за приемане на нови дарения, но е необходимо да направим анализ от какви книги точно имаме нужда, какво се търси, какво трябва да подменим, защото напоследък някой просто под благородния жест на дарителството си чистят мазетата и шкафовете.

През годината кандидатствахме по програма на МК „Българските библиотеки – съвременни центрове за четене и информираност”, която беше реализирана през м. Ноември и Декември и бяха закупени 94 бр. нови книги на обща стойност 1 385 лева. От края на м. Декември тече пълна ревизия на книжния фонд на библиотеката, който се очаква да приключи през м. Март 2023 г.

През 2022 год.отново успяхме да заделим средства и да изготвим наш календар за 2023 год. като подарък не само за самодейците, а и за спомоществователи, дарители и приятели на читалището. Дребен материален жест , но с голяма емоционална стойност за нас.

-4-

ГЛОБАЛНИ БИБЛИОТЕКИ

През 2022 год. отбелязваме единадесет години на проекта „Глобални библиотеки”.Редовно поддържаме страницата ни във Фейсбук със информация за събития,тематични материали, снимки и др. и се радваме на достатъчно одобрения и коментари за нашите инициативи а и по този начин търсим контакт с по-младите жители на селото.Особено през изминала година на епидемиологични ограничения това се оказа най-добрата форма за работа и контакт със самодейците, читателите и ползващи нашата библиотека.Извършваме различни услуги на населенито – копиране, сканиране , разпечатка на информация и др.

През 2022 год. НЧ Изгрев 1926 год с. Бели Осъм” отбелязва 35 годишнина на ВГ „Планински звуци”.Предвидения по този повод концерт не се състоя по редица обективни причини.Предстои да се състои през 2023 год. и организирането и провеждането ще бъде наша основна задача С обновяване на материалната база имаме всички условия и предпоставки да затвърдим авторитета на читалището като културна институция и средище на нови изяви, като място на обществена и творческа дейност.Да се опитаме да възобновим и възстановим някои от дейностите, мероприятията и празниците , които по една или друга причина сме прекъснали.Да продължаваме да привличаме млади хора, да търсим възможности за допълнително финансиране и привличане на средства от мероприятия и изяви .

.

1.02.2023г

.

Секретар на читалището :………………….